মার্চেই সম্পন্ন হতে চলেছে যাদবপুর বিশ্ববিদ্যালয়ের পরীক্ষা

কলকাতা: ১ মার্চ যাদবপুর বিশ্ববিদ্যালয়ে ওয়েবকুপার পক্ষ থেকে একটি বৈঠকের ডাক দেওয়া হয়। সেই বৈঠকে যোগদান করতে যান শিক্ষামন্ত্রী ব্রাত্য বসু। কিন্তু তাঁর উপর চরাও হয় বিশ্ববিদ্যালয়ের ছাত্র-ছাত্রীরা। তারপর থেকেই উতপ্ত থাকে গোটা বিশ্ববাদ্যালয় চত্ত্বর। যার জেরে বেশ কয়েকদিন যাবৎ অস্থির পরিস্থিতিই থাকে বিশ্ববিদ্যালয় চত্ত্বর জুড়ে। আর সেই দরুন বিশ্ববিদ্যালয়ের বেশকিছু পরীক্ষা সম্পন্ন হয়নি। তবে এবার বিশ্ববিদ্যালয়ের কর্তৃপক্ষের পক্ষ থেকে জানিয়ে দেওয়া হল যেই পরীক্ষাগুলি বাকি রয়েছে সেই পরীক্ষা শেষ করতে হবে চলতি মাসের মধ্যেই।

বিশ্ববিদ্যালয় সূত্রে খবর, মূলত ইউজি এবং পিজির বেশকিছু বিভাগের পরীক্ষা বাকি রয়েছে। সেই সব পরীক্ষা চলতি মাসেই পুনরায় নেওয়া হবে বলে জানালেন পরীক্ষা নিয়ামক সাত্বকী ভট্টাচার্য।

আরও পড়ুন: হুমায়ুনের জবাবে সন্তুষ্ট নয় দল, কী পদক্ষেপ তৃণমূলের?

পরীক্ষার দিন হিসাবে ধার্য করা হয়েছে ২১, ২২ এবং ২৮ মার্চ।

তবে আগে যারা পরীক্ষা দিয়েছেন তাদের আর পরীক্ষা দিতে হবে কিনা সেই বিষয়ে বিশ্ববিদ্যালয় কোন সিদ্ধান্ত নেয়নি বলে জানিয়েছেন পরীক্ষা নিয়ামক। বিশ্ববিদ্যালয় সূত্রে খবর সিংহভাগ ইঞ্জিনিয়ারিং বিভাগের পড়ুয়ারাই পরীক্ষায় বসেনি। এর সঙ্গে কলা বিভাগের বেশ কিছু পরীক্ষা যেগুলো নেওয়া হবে। সব মিলিয়ে প্রায় ৩০ টি বিষয়ের পরীক্ষা নেওয়া হবে।

তবে বিশ্ববিদ্যালয় সূত্রে খবর, খুব কম সংখ্যক পড়ুয়াই পরীক্ষা দিয়েছিল, তাই সেইসব খাতা খুলেই দেখা হয়নি। যেই দিনগুলি ধার্য করা হয়েছে সেই দিনের পরীক্ষার জন্য আবার নতুন করে প্রশ্নপত্র তৈরি হতে পারে বলেও জানা যাচ্ছে।

দেখুন অন্য খবর